Eddie Hall

Edward Stephen Hall (sündinud 15. jaanuaril 1988) on Inglismaa rammumees.

Hall võitis 2017. aastal rahvusvahelise rammumeeste võistluse World's Strongest Man. Hall on võitnud ka riiklikke võistlusi, nagu "Ühendkuningriigi tugevaim mees" ("UK's Strongest Man"), "Briti tugevaim mees" ("Britain's Strongest Man") ja "Inglismaa tugevaim mees" ("England's Strongest Man").

 Noorpõlv ja haridus 
Edward Stephen Hall sündis Newcastle-under-Lyme'is 1988. aastal. Teismelisena oli ta edukas ujuja. Ta õppis Clayton Halli keskkoolis, kuid 15-aastaselt heideti ta koolist välja, seejärel oli ta koduõppel. 2008. aastal asus ta Market Draytonisse tööle automehaanikuna, selle kõrvalt võistles ka kulturistina. Pärast üht Stoke-on-Trentis peetud rammumeeste võistlust hakkas ta ka neil edaspidi osalema.

 Karjäär 
 Rammumees 
2010. aastal langes Dave Meer vigastuse tõttu välja Inglismaa meistrivõistlustelt, mille oli korraldanud Elite Strongman, ning andis Hallile enda koha. Hall pääses finaali, kus ta võitis esimesel katsel poole punktiga.

Hall saavutas 2011. aastal Belfastis Ühendkuningriigi tugevaima mehe võistlusel esikoha, Ken Nowicki sai teise ja Rich Smith kolmanda koha. Hall rebestas selle võistluse ajal käe kõõlused, mistõttu ta maailma tugevaima mehe võistlusel sellel aastal osaleda ei saanud. Esimest korda osales Hall maailma tugevaima mehe võistlusel 2012. aastal, kuid oma kvalifikatsioonigrupist ta kaugemale ei jõudnud.  

2013. aasta aprillis Hall Euroopa tugevaima mehe ("Europe's Strongest Man") võistlusele ei kvalifitseerunud. Talle anti teine võimalus, kui Ervin Katona oli sunnitud vigastuse tõttu võistluse katkestama. Hall võistles Katona asemel ja tuli kaheksandaks. Hall osales hiljem samal aastal maailma tugevaima mehe võistlusel, kus ta võitis kaks ala, kuid napilt finaali ei pääsenud. 2014. aastal jõudis Hall esimest korda maailma tugevaima mehe võistlusel finaali, kus tuli kükivõistlusel teiseks ja kokkuvõttes kuuendaks.  

2016. aasta märtsis tegi Hall Rogue'i elephant bar'iga maailmarekordi jõutõmbes, tõstes 465 kg. 

Pärast 2017. aasta maailma tugevaima mehe võistluse võitu teatas Hall, et loobub tiitli kaitsmisest terviseprobleemide tõttu ning naaseb väiksema kaalukategooria võistlustele.

20. aprillil 2022 tätoveeris Hall jalale: "World’s Strongest Man – Hafthor Julius Bjornsson", et mälestada oma kaotust Björnssonile.

 Isiklikku 
Hall on abielus Trent Vale'i juuksurisalongi omaniku Alexandraga. Neil on poeg Maximus. Hallil on eelmisest kooselust tütar Layla.

 Isiklikud rekordid 
Võistlused:

 Jõutõmme tavalise kangiga, 8-kujuliste tõsterihmade ja multi-ply suit'''iga – 500 kg ("2016 World Deadlift championships" / "Europe's Strongest Man")
 Jõutõmme Rogue'i elephant bar'iga, 8-kujuliste tõsterihmadega ja ilma suit'''ita – 465 kg ("2016 Arnold Strongman Classic")

 Profipoksi rekord 
TulemusSkoorVastaneTüüpRing/aegKuupäevKoht1.Kaotus0–1Hafþór Júlíus Björnsson6.19. märts 2022Dubai

 Filmograafia 
 Filmid 
Aasta Pealkiri Roll Märkmed 2015 Eddie: Rammumees Tema ise 2017 Transformers: Viimane rüütel Saksi sõdalane (tiitrites märkimata) 2017 Tugevaks sündinud Tema ise 2020 Kuidas olla Behzinga YouTube Premiumi sari, 1. jagu 2023 Kulutatavad 4 Avalikustamata

 Telesarjad 
Aasta Pealkiri Roll Märkmed 2012–2019 Maailma tugevaim mees Ise – Konkurent/Pundit 2016 Omade liiga Ise 10. hooaeg, 3. jagu 2016 Paarid tulevad minuga einestama 3. hooaeg, 69. jagu 2018 Tagaajamine 8. hooaeg, 4. osa 2018 Kuulsused üksildaselt 1. hooaeg 2018 Eddie sööb Ameerikat 1. hooaeg 2019 Ajaloo tugevaim mees 1. hooaeg 2020 Eddie sööb jõule 1. hooaeg 2022 Eddie Hall: Metsaline vs. mägi

 Viited 

Kategooria:Suurbritannia sportlased
Kategooria:Sündinud 1988